লোক সংস্কৃতিৰ সাধক, বিশিষ্ট ভাষাবিদ সাহিত্যচাৰ্য ড০ প্ৰমোদ চন্দ্ৰ ভট্টাচাৰ্য গুৰুতৰভাৱে অসুস্থ হৈ পৰিছে। বিগত কেইবাদিনো ধৰি অসুস্থ হৈ গুৱাহাটীৰ নেমকেয়াৰ হাস্পতালত চিকিৎসাধীন হৈ থকা বিশিষ্ট ভাষাবিদ গৰাকীৰ আজি স্বাস্থ্যৰ বুজ লয় মুখ্য মন্ত্ৰী সৰ্বানন্দ সোণোৱালে।
উল্লেখযোগ্য যে বড়ো ভাষাৰ ওপৰত গৱেষণা কৰি গুৰুত্বপূৰ্ণ অৱদান আগবঢ়োৱা ড০ প্ৰমোদ চন্দ্ৰ ভট্টাচাৰ্য গুৱাহাটী আলোচনা চক্ৰ, কাকলি মইনা পাৰিজাত, অসম প্ৰাকৃতিক কবি সন্মিলন, চানমাৰি সাহিত্য সভাৰ দৰে বিভিন্ন অনুষ্ঠানৰ সৈতে জড়িত।
ৰাজ্যৰ শিক্ষাৰ ক্ষেত্ৰখতো উল্লেখযোগ্য অৱদান আগবঢ়োৱা ভট্টাচাৰ্য বি বৰুৱা মহাবিদ্যালয়ৰ প্ৰাক্তন অধ্যক্ষ আছিল।
আজি ভাষাবিদ গৰাকীৰ স্বাস্থ্যৰ বুজ লোৱাৰ সময়ত মুখ্য মন্ত্ৰীয়ে তেওঁৰ পুত্ৰ ড০ অপূৰ্ব ভট্টাচাৰ্যৰ পৰা তেখেতৰ শেহতীয়া স্বাস্থ্য সম্পৰ্কীয় দিশ সমূহৰ বুজ লোৱাৰ লগতে আশু-আৰোগ্য কামনা কৰে।
মুখ্য মন্ত্ৰীৰ সৈতে আজি ড০ প্ৰমোদ চন্দ্ৰ ভট্টাচাৰ্যৰ স্বাস্থ্যৰ বুজ লোৱাৰ সময়ত মুখ্য মন্ত্ৰীৰ মিডিয়া উপদেষ্টা হৃষীকেশ গোস্বামীও উপস্থিত আছিল।
লাচিতলৈ সন্মান, নে অপমান?
খাবলৈ দিয়াৰ পইচা নথকাৰ বাবেই নিজৰ কান্দি থকা ২ বছৰীয়া কন্যাক হত্যা অভিযন্তাৰ!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
